PATVIRTINTA

Vilniaus Liepkalnio

mokyklos direktoriaus

2020 m. sausio 8 d.

įsakymu Nr. V-2

**VILNIAUS LIEPKALNIO MOKYKLOS**

**SOCIALINĖS- PILIETINĖS VEIKLOS APRAŠAS**

**I. BENDROSIOS NUOSTATOS**

1. Aprašas parengtas vadovaujantis 2019 - 2020 ir 2020 - 2021 mokslo metų pagrindinio ugdymo programų bendraisiais ugdymo planais, patvirtintais 2019 m. rugsėjo 3 d. įsakymu Nr. V-114.

1. Socialinė - pilietinė veikla yra neatskiriama bendrojo pagrindinio ugdymo dalis, įtraukiama į mokyklos ugdymo planą. Ji vykdoma ugdymo proceso, skirto kultūrinei, meninei, pažintinei, kūrybinei, sportinei, praktinei, socialinei veiklai, metu. Mokinys socialinę - pilietinę veiklą gali atlikti savarankiškai ne mokykloje.

3. Socialinės- pilietinės veiklos trukmė 5- 10 klasėse – ne mažiau kaip 10 valandų per metus.

4. Socialinė- pilietinė veikla apima šias kryptis: darbinę, ekologinę, projektinę, socialinę ir kt..

**II. TIKSLAS, UŽDAVINIAI**

5. Tikslas – skatinti mokinių socialinį solidarumą ir pilietinį, tautinį aktyvumą, ugdyti jų pilietiškumo kompetenciją, būtiną aktyviam ir atsakingam dalyvavimui nuolat besikeičiančios visuomenės gyvenime.

6. Uždaviniai:

6.1. stiprinti demokratinę mokyklos kultūrą;

6.2. ugdyti ir puoselėti mokinių tautinį ir pilietinį sąmoningumą, skatinti tautinę saviraišką;

6.3. didinti mokinių visuomeninį ir politinį aktyvumą;

6.4. formuoti mokinių vertybines nuostatas, asmeninius, socialinius, komunikacinius, darbo ir veiklos gebėjimus.

**III. SIŪLOMOS SOCIALINĖS- PILIETINĖS VEIKLOS KRYPTYS**

|  |  |  |
| --- | --- | --- |
| **Kryptis** | **Veikla** | **Atsakingas** |
| Pagalbos mokyklai veikla | * darbas mokyklos bibliotekoje, skaitykloje; * mokyklos interjero atnaujinimas, mokyklos bendrųjų erdvių apipavidalinimas, svetingos aplinkos kūrimas; * pagalba dalykų mokytojams tvarkant kabinetus, metodinę medžiagą, ruošiant stendus; * budėjimas renginių metu; * mokyklos patalpų tvarkymas, mokymo priemonių kūrimas. | Dailės, technologijų ir fizinio ugdymo mokytojai, dalykų mo-kytojai, bibliotekos vedėja, direktoriaus pavaduotoja ūkio reikalams, direktoriaus pavaduotoja ugdymui. |
| Ekologinė veikla | * mokyklos aplinkos tvarkymas; * mokyklai priskirtos miesto teritorijos tvarkymas; * dalyvavimas miesto ar respublikinėse ekologinėse akcijose, projektuose. | Klasių auklėtojai, biologijos mokytoja, technologijos mokytojai, direktoriaus pava-duotoja ūkio reikalams, direk-toriaus pavaduotoja ugdymui. |
| Projektinė veikla | * dalyvavimas pilietinio ugdymo, preven-ciniuose, socialiniuose, profesinio orientavi-mo projektuose; * gerumo akcijos; * renginių organizavimas; * parodų rengimas. | Administracija, socialinis pedagogas, psichologas, dalykų mokytojai, klasių auklėtojai, neformaliojo ugdymo būrelių vadovai. |
| Socialinė (pedagoginės pagalbos) veikla | * individuali pagalba mokymosi sunkumų turintiems ar žemesnių klasių mokiniams; * pagalba pradinių klasių mokytojams; * pagalba 5–10 klasių auklėtojams organizuojant renginius, išvykas; * pagalba organizuojant sportinę veiklą. | Dalykų mokytojai, socialinis pedagogas, psichologas, neformaliojo ugdymo būrelių vadovai, fizinio ugdymo mokytojas. |
| Kita veikla | * atstovavimas mokyklai vykdant visuomeninę veiklą (akcijos, minėjimai); * dalyvavimas koncertinėse programose; * pagalba mokykloje organizuojamuose renginiuose (budėjimas, svečių registravimas ir kt. darbai); * pagalba tvarkant mokyklos internetinę svetainę; * pagalba organizuojant mokykloje apklausas, tyrimus bei juos apibendrinant. | Klasių auklėtojai, bibliotekos vedėja, socialinis pedagogas, dalykų mokytojai, direktoriaus pavaduotoja ugdymui. |

**IV. SOCIALINĖS- PILIETINĖS**

**VEIKLOS ORGANIZAVIMAS, KONTROLĖ IR ELEKTRONINIO DIENYNO PILDYMAS**

7. Socialinę - pilietinę veiklą koordinuoja direktoriaus įsakymu paskirta pavaduotoja ugdymui.

8. Socialinės - pilietinės veiklos darbą kuruoja klasių auklėtojai. Socialinę - pilietinę veiklą organizuoja: direktoriaus pavaduotoja ugdymui, direktoriaus pavaduotoja neformaliajam ugdymui, direktoriaus pavaduotoja ūkio reikalams, dalykų mokytojai, klasių auklėtojai, socialinis pedagogas, psichologas, bibliotekos vedėja, kiti mokyklos darbuotojai.

9. Klasės vadovas mokslo metų pradžioje informuoja mokinius apie socialinės- pilietinės veiklos

atlikimo būdus, trukmę ir aptaria veiklos kryptis.

10. Išdalintus mokiniams socialinės- pilietinės veiklos lapus pildo tie žmonės, kurie ją inicijuoja,

organizuoja, į TAMO dienyną informaciją apie mokinių atliktą veiklą (už mokyklos ribų) pildo klasių vadovai.

11. Socialinė - pilietinė veikla fiksuojama klasės elektroniniame dienyne skiltyje ,,Klasių veikla”. Klasės vadovas atsakingas už socialinės veiklos apskaitą.

12. Mokiniams, kurie veiklos nevykdė ar turi mažiau nei reikia valandų, rekomenduojama tas valandas „atidirbti“ mokinių atostogų metu.

13. 8 arba 10 klasės mokiniui, neturinčiam reikiamo socialinės- pilietinės veiklos valandų skaičiaus, pagrindinio ugdymo programų baigimo pažymėjimai išduodami tik jas atlikus.

14. Mokiniams, kurie mokosi pagal individualizuotą programą, socialinės - pilietinės veiklos atlikti nebūtina.

15. Mokslo metų pabaigoje, daugiausiai valandų surinkusius mokinius, klasės auklėtojas gali siūlyti mokyklos direktoriui apdovanoti padėkomis.

**V. REZULTATAI**

16. Numatomi šie socialinės - pilietinės veiklos rezultatai:

16.1. formuosis mokinių vertybinės nuostatos;

16.2. pagerės mokinių asmeniniai, socialiniai, komunikaciniai, darbo ir kt. veiklos gebėjimai;

16.3. mokiniai bus savarankiškesni, atsakingesni, tolerantiškesni;

16.4. mokiniai išsiugdys norą veikti žmonių gerovei;

16.5. mokiniai labiau pasitikės savimi ir inicijuos kaitą.

**VI. BAIGIAMOSIOS NUOSTATOS**

17. Veiklos apskaitą vykdo mokyklos klasių vadovai.

18. Veiklos kontrolę vykdo mokyklos socialinis pedagogas.

19. Veiklą koordinuoja direktoriaus pavaduotoja ugdymui.

*Priedas Nr.1*

**SOCIALINĖ- PILIETINĖ VEIKLA**

…………………...... ...............… ……………………………………………………....................

(mokslo metai) (klasė) (mokinio vardas, pavardė)

|  |  |  |  |  |
| --- | --- | --- | --- | --- |
| **Eil. Nr.** | **Data** | **Veikla, vieta** | **Valandos** | **Atsakingas mokytojas, parašas** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |